
ROZSUDOK V MENE SLOVENSKEJ REPUBLIKY Okresný súd Lučenec samosudcom JUDr. Slavomírom Cimermanom na verejnom zasadnutí konanom dňa 26. septembra 2024, takto rozhodol: Podľa § 334 ods. 4 Tr. por. súd schvaľuje dohodu o vine a treste, ktorú obvinení a prokurátor uzatvorili na Okresnej prokuratúre vo Veľkom Krtíši dňa 08. 08. 2024: Obvinený 1/ ml. I. C. D. G. XX, občan SR
nar. XX. XX. XXXX v W., trvale bytom
Obvinený 2/ ml. S. Y. S. W. XX, občan SR
T.. XX. XX. XXXX D. Y., trvale bytom
Obvinený 3/ N. C. nar. XX. XX. XXXX v W., trvale bytom D. G. XX, občan SR sú vinní, že obvinený č. 1) ml. I. C. a obvinený č. 2) ml. S. Y. v bode č. 1 - v presne nezistenom čase odo dňa 20.09.2023 do dňa 26.09.2023 si v obci D. G., okres D. Y. zadovážil od svojho brata maloletého S. C., nar. XX.XX.XXXX najmenej 8 kusov euro bankoviek v nominálnej hodnoty 20,-€, každá so sériovým číslom O., aj napriek tomu, že mal vedomosť, že tieto nie sú pravé, pričom dňa 21.09.2023 zobral dva kusy z uvedených 20,- Eurových bankoviek do Strednej odbornej školy v Želovciach, ktorej je žiakom, kde ich ukázal mladistvému S. Y., nar. XX.XX.XXXX a N. C., nar. XX.XX.XXXX, následne po predchádzajúcej vzájomnej dohode si dňa 21.09.2023 v presne nezistenom čase zobral ml. S. Y. od ml. I. C. jeden kus euro bankovky nominálnej hodnoty 20,-€, sériového čísla O., čísla tlačovej dosky O., indikatív: J. S. a túto použil ako platidlo v rámci hotovostnej platby za zakúpený energetický nápoj v potravinách COOP Jednota v obci Želovce č. XXX, okres D. Y., výdavok si ml. I. C. s ml. S. Y. rozdelili rovnakým dielom a takto konali aj napriek tomu, že mali vedomosť, že bankovka nie je pravá, pričom z odborného posudku T. H. G. vyplynulo, že predmetná bankovka je falzifikát stupňa kvality 5 - nepodarený falzifikát, ktorá svojim vzhľadom môže byť za určitých podmienok zameniteľná za pravú bankovku, obvinený č. 1) ml. I. C. a obvinený č. 3) N. C. v bode č. 2 - dňa 26.09.2023 v čase okolo 08:00 h v obci Ž., okres D. Y., po predchádzajúcej vzájomnej dobre, si najskôr N. C., nar. XX.XX.XXXX zobral od ml. I. C., nar. XX.XX.XXXX jeden kus euro bankovky nominálnej hodnoty 20,-€, sériového čísla O., čísla tlačovej dosky O., indikatív: J. S., ktorú si predtým
ml. I. C. zabezpečil od svojho maloletého brata, a následne aj napriek tomu, že obaja mali vedomosť, že bankovka nie je pravá, tak túto v predmetný deň N. C. použil ako platidlo za nákup cigariet v potravinách COOP Jednota v obci Ž. Č.. XXX, okres Veľký Krtíš, a výdavok si rozdelili rovnakým dielom, pričom z odborného posudku T. H. G. vyplynulo, že predmetná bankovka je falzifikát stupňa kvality 5 - nepodarený falzifikát, ktorá svojim vzhľadom môže byť za určitých podmienok zameniteľná za pravú bankovku, obvinený č. 1) ml. I. C. a obvinený č. 3) N. C. v bode č. 3 - dňa 26.09.2023 v čase okolo 11:00 h v obci Ž., okres D. Y., po predchádzajúcej vzájomnej dohode, dal ml. I. C. jeden kus euro bankovky nominálnej hodnoty 20,-€, sériového čísla O., čísla tlačovej dosky O., indikatív: J. S., ml. M. Y., nar. XX.XX.XXXX, ktorú si predtým ml. I. C. zabezpečil od svojho maloletého brata, a následne aj napriek tomu, že ml. I. C. a N. C. mali vedomosť, že uvedená bankovka nie je pravá, tak túto v predmetný deň prostredníctvom ml. M. Y., ktorému o tom, že bankovka nie je pravá nepovedali, túto použili ako platidlo za nákup energetického nápoja v potravinách COOP Jednota v obci Ž. Č.. XXX, okres Veľký Krtíš, avšak predavačka spozorovala, že bankovka javí znaky falzifikátu a preto skutok oznámila na políciu po čom ml. I. C. zvyšných sedem kusov 20,-€ bankoviek zahodil na zem pri budove potravín COOP Jednota v blízkosti distribučnej rampy zásobovania, pričom z odborného posudku T. H. G. vyplynulo, že predmetné bankovky sú falzifikáty stupňa kvality 5 - nepodarené falzifikáty, ktoré svojim vzhľadom môžu byť za určitých podmienok zameniteľné za pravé bankovky, obvinený č. 2) ml. S. Y. v bode č. 4 - od presne nezisteného dňa začiatku mesiaca december 2023 do 20.12.2023 v obci Ž., meste D. Y., ako aj na iných miestach v okrese D. Y. si opakovane pýtal peniaze od N. M.Y., nar. XX.XX.XXXX tým spôsobom, že ho najskôr oslovil v priestoroch Odborného učilišťa internátneho v Ž., okres D. Y. s tým, aby mu požičal 10,- €, ktoré mu následne N. M. v meste D. Y. odovzdal, kde od tej doby ml. S. Y. začal od menovaného pýtať ďalšie peniaze, a to pod hrozbou, že ak mu ich nebude nosiť, tak ho zbije alebo ho dá zbiť kamarátom a tiež ak to povie doma alebo na polícií, pričom menovaný zo strachu ml. S. Y. odovzdal v hotovosti sumu okolo 1.080,- €, ktoré mal od starého otca N. M., nar. XX.XX.XXXX, čím takto svojím konaním spôsobil škodu N. M., nar. XX.XX.XXXX, trvale bytom F. C. XXX/XX, D. Y. vo výške 1.080,-€, teda obvinený 1.) ml. I. C. v bode č. 1 - sebe a inému zadovážil falošné peniaze a také peniaze prechovával, - spoločným konaním falošné peniaze dali ako pravé, v bode č. 2, 3 - spoločným konaním falošné peniaze dali ako pravé, obvinený 2.) ml. S. Y. v bode č. 1 - spoločným konaním falošné peniaze dal ako pravé, v bode č. 4 - iného hrozbou násilia alebo hrozbou inej ťažkej ujmy nútil, aby niečo konal, obvinený 3. N. C. v bode č. 2, 3 - spoločným konaním falošné peniaze dali ako pravé, čím
spáchali
obvinený 1. ml. I. C. v bode č. 1, 2, 3 - zločin falšovania, pozmeňovania a neoprávnenej výroby peňazí a cenných papierov podľa § 270 ods. 1 Tr. zák.,
- pokračujúci zločin falšovania, pozmeňovania a neoprávnenej výroby peňazí a cenných papierov podľa § 270 ods. 2 Tr. zák. spáchaného formou spolupáchateľstva podľa § 20 Tr. zák., obvinený 2. ml. S. Y. v bode č. 1 - zločin falšovania, pozmeňovania a neoprávnenej výroby peňazí a cenných papierov podľa § 270 ods. 2 Tr. zák. spáchaného formou spolupáchateľstva podľa § 20 Tr. zák., v bode č. 4 - zločin vydierania podľa § 189 ods. 1 Tr. zák. obvinený 3. N. C. v bode č. 2, 3 - pokračujúci zločin falšovania, pozmeňovania a neoprávnenej výroby peňazí a cenných papierov podľa § 270 ods. 2 Tr. zák. spáchaného formou spolupáchateľstva podľa § 20 Tr. zák., a zato sa
odsudz ujú
Obvinený 1/ ml. I. C. Podľa § 270 odsek 2 Tr. zák. s použitím § 117 ods. 1 Tr. zák., § 36 písm. j, l Tr. zák., § 37 písm. i, k Tr. zák., § 38 ods. 2 Tr. zák., § 41 ods. 2 Tr. zák., § 39 ods. 4 Tr. zák. na úhrnný trest odňatia slobody v trvaní 8 (osem) mesiacov. Podľa § 49 ods. 1 písm. a) Tr. zák. a § 119 ods. 1 Tr. zák. sa mu výkon trestu odňatia slobody podmienečne odkladá na skúšobnú dobu 2 (dva) roky. Podľa § 60 ods. 1 písm. a) Tr. zák. sa ukladá trest prepadnutia vecí a to 19 ks bankoviek v nominálnych hodnotách každá po 20,- Eur s rovnakým indikatívom O. a rovnakým sériovým číslom XXXXXX. Podľa § 60 ods. 4 Tr. zák. sa vlastníkom veci stáva štát. Obvinený 2/ ml. S. Y. Podľa § 270 ods. 2 Trestného zákona s použitím § 117 ods. 1 Trestného zákona, § 36 písm. j, l Trestného zákona, § 37 písm. i Trestného zákona, § 38 ods. 2 Trestného zákona, § 41 ods. 2 Trestného zákona a § 42 ods. 1 Trestného zákona na súhrnný trest odňatia slobody v trvaní 1 (jeden) rok. Podľa § 49 ods. 1 písm. a Trestného zákona a § 119 ods. 1 Trestného zákona sa mu výkon trestu odňatia slobody podmienečne odkladá na skúšobnú dobu 3 (tri) roky. Podľa § 42 ods. 2 Trestného zákona sa zrušuje výrok o treste uložený obvinenému mladistvému S. Y. rozsudkom Okresného súdu Lučenec, sp. zn. 28T 41/2024 zo dňa 05.08.2024 v nadväznosti na § 405b ods.1 veta druhá Tr. por. s odkazom na § 405a Tr. por. v dôsledku zmeny zákona podľa § 84 Tr. zák., ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. Obvinený N. C. Podľa § 270 ods. 2 Tr. zák. s použitím § 36 písm. j), l) Tr. zák., § 37 písm. k) Tr. zák., § 38 ods. 2 Tr. zák., § 39 ods. 4 Tr. zák. na trest odňatia slobody v trvaní 16 (šestnásť) mesiacov. Podľa § 49 ods. 1 písm. a) Tr. zák. a § 50 ods. 1 Tr. zák. sa mu výkon trestu odňatia slobody podmienečne odkladá na skúšobnú dobu 3 (tri) roky. Podľa § 287 ods. 1 Tr. por. sa obvinení ml. I. C., ml. S. Y. a N. C. zaväzujú spoločne a nerozdielne na náhradu škody pre poškodenú spoločnosť Slovenská pošta a.s. so sídlom Partizánska cesta 9, 975 99
Banská Bystrica, IČO: 36 631 124 vo výške 20,- Eur a pre poškodenú V. Y., nar. XX.XX.XXXX, trvale bytom I. Č.. XXX/X, Ž., vo výške 20,- Eur. Podľa § 287 ods. 1 Tr. por.sa obvinený ml. S. Y. zaväzuje na náhradu škody pre poškodeného N. M., nar. XX.XX.XXXX, trvale bytom F. C. XXX/XX, D. Y. vo výške 1.080,- Eur. Podľa § 288 ods. 2 Tr. zák. sa poškodený N. M., nar. XX.XX.XXXX, trvale bytom F. C. XXX/XX, D. Y. so zvyškom svojho nároku odkazuje na civilný proces. odôvodnenie: Obvinení 1/ až 3/ dňa 08. 08. 2024 na Okresnej prokuratúre vo Veľkom Krtíši uzatvorili s prokurátorom dohodu ktorou uznali viny za skutky, ktoré sa im kladú za vinu a prijali navrhované tresty. Prokurátor podal dňa 09. 08. 2024 návrh na schválenie tejto dohody o vine treste. Na verejnom zasadnutí dňa 26. 09. 2024 obvinení 1/ až 3/ po zákonnom poučení odpovedali na všetky otázky podľa § 333 ods. 3 písm. a) - j) Tr. por. zhodne slovom „ÁNO“. Prokurátor navrhol schváliť dohodu o vine a treste. Zástupkyňa orgánu sociálnoprávnej ochrany detí a sociálnej kurately navrhla dohodu o vine a treste schváliť. Zákonní zástupcovia mladistvých obvinených navrhli dohodu o vine a treste schváliť. Splnomocnený právny zástupca poškodeného navrhol vec vrátiť do prípravného konania. Poškodený Slovenská pošta a.s. súhlasil s návrhom na schválenie dohody o vine a treste. Rovnako súhlasili s návrhom dohody obhajcovia JUDr. Márius Vladovič a JUDr. Peter Kalafús. Podľa § 334 ods. 1 Tr, por., súd môže rozhodovať len o skutku, jeho právnej kvalifikácii, primeranosti trestu, ochrannom opatrení vo vzťahu k obvinenému, ako aj o výroku na náhradu škody v rozsahu uvedenom v návrhu na dohodu o vine a treste, ak obvinený odpovedal na všetky otázky „ÁNO“. Podľa § 334 ods. 4 veta prvá Tr. por., ak súd dohodu o vine a treste schváli, potvrdí to rozsudkom, ktorý verejne vyhlási. Podľa § 334 ods. 5 Tr. por. rozsudok nadobudne právoplatnosť vyhlásením. Keďže obvinení v rade 1/ až 3/ na verejnom zasadnutí konanom dňa 26. 09. 2024 splnili všetky hmotnoprávne a procesnoprávne podmienky pre schválenie dohody o vine a treste a súd mal za to, že dohoda o vine a treste, ktorú obvinení v rade 1/ až 3/ uzatvorili s prokurátorom Okresnej prokuratúry vo Veľkom Krtíši dňa 08. 08. 2024 bude dostatočne prevýchovne a represívne pôsobiť na obvinených, pričom súčasťou dohody sa stala aj povinnosť obvinených nahradiť preukázanú škodu, preto súd túto dohodu o vine a treste rozsudkom schválil. Poučenie: Proti tomuto rozsudku nie je prípustné odvolanie ani dovolanie okrem dovolania podľa § 371 ods. 1 písm. c) (§ 334 ods. 4 veta druhá Tr. por. ) Rozsudok nadobudol právoplatnosť vyhlásením (§ 334 ods. 5 Tr. por.)

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2024:6624010579.2 (dáta aktuálne k 10. 11. 2026). Záväzné je znenie zverejnené súdom.




